EkBass/fiwiki-20250220-pages-articles huggingface dataset:
Ercole contro Roma

Ercole contro Roma (”Herkules vastaan Rooma”, , ”Simson kaikkia vastaan”) on vuonna 1964 valmistunut italialais-ranskalainen seikkailuelokuva. Lajityypiltään peplumia edustavan elokuvan on ohjannut Piero Pierotti. Sen päähenkilöä Herkulesta (ranskalaisessa versiossa Simsonia) esittää Sergio Ciani alias Alan Steel. ==Juoni== Elokuvan tapahtumat sijoittuvat Rooman valtakuntaan vuonna 244. Prefekti Philippus on ryöstänyt vallan keisari Gordianukselta. Pannoniasta saapunut Herkules pelastaa Gordianuksen tyttären Ulpian. Herkuleen ystävä, Ulpiaa rakastava Pannonian kuvernööri Quintus Trajanus julistaa Philippuksen vallananastajaksi ja saa armeijan marssimaan häntä vastaan. Philippuksen ja Trajanuksen taistelu päättyy jälkimmäisen voittoon Herkuleen väliintulon ansiosta. Ulpia julistetaan keisarinnaksi ja hän menee naimisiin Trajanuksen kanssa. ==Näyttelijät== ==Tuotanto== Ercole contro Roma on kuvattu Totalscope-laajakangastekniikalla Eastmancolor-väreissä Incir De Paolisin studiolla ja Roomaa ympäröivällä maaseudulla. Sen taistelukohtaukset on lainattu Lionello De Felicen elokuvasta Konstantinus Suuri. Kyseessä on hyvin keskinkertainen peplumelokuva, jonka näyttelijäsuoritukset ovat yhtä heikkoja kuin ohjauskin. Juonella ei ole juuri mitään tekemistä historian tai mytologian kanssa. Herkules on tavallinen seppä, joka vain sattuu olemaan poikkeuksellisen vahva. Elokuvan ainoa valopilkku on Sergio Ciani, joka silminnähden nauttii roolistaan tappelukohtauksiin ajautuvana voimamiehenä. Elokuva tuotti Italiassa kohtalaiset 229 miljoonan liiran pääsylipputulot. ==Lähteet== ==Aiheesta muualla== * Luokka:Italialaiset historialliset seikkailuelokuvat Luokka:Ranskalaiset historialliset seikkailuelokuvat Luokka:Vuoden 1964 italialaiset elokuvat Luokka:Vuoden 1964 ranskalaiset elokuvat
Hagfors (täsmennyssivu)

Hagfors tarkoittaa seuraavia: * Hagfors, Hagforsin kunnan keskustaajama * Hagforsin kunta, kunta Keski-Ruotsissa. ;Suomalainen sukunimi * Edwin Hagfors (1866–1943), sanakirjantekijä, Erik August Hagforsin poika * Erik August Hagfors (1827–1913), opettaja, säveltäjä ja lääkäri * Ernst Arthur Hagfors (1859–1900), opettajaseminaarin lehtori ja päätoimittaja * Irja Hagfors (1905–1988), tanssitaiteilija ja koreografi, Edwin Hagforsin tytär * Johan Fridolf Hagfors (1857–1931), toimittaja ja musiikkikriitikko, Erik August Hagforsin velipuoli * Karl Johan Hagfors, aiemmin Jacobsson (1860–1939), seminaarin johtaja ja kirjailija * Martin Hagfors (1901–1959), metsätieteilijä.
Nolla nolla nolla (albumi)

__NOTOC__ Nolla nolla nolla on suomalaisen punkrockyhtyeen Nolla nolla nollan vuonna 1984 julkaistu albumi. Levyn julkaisi Love Kustannus Beta-levymerkillä. Kataloginumero on BETA 4006. Levyn kappaleet julkaistiin CD-muodossa 1996 kokoelmalla Tänään täällä, huomenna poissa. Vuonna 2012 Svart Records julkaisi levyn uudelleen vinyylinä. Kataloginumero on SVR094.http://www.finnmusic.net/main.php?6b525b50480775535112 ==Taustaa== Yhtye oli hajonnut vuonna 1982, mutta kokoontui vielä tekemään keikan vuonna 1984. Keikan jälkeen yhtye sai mahdollisuuden tämän albumin tekoon. ==Kappaleet== Sävellys, sanoitus ja sovitus Nolla nolla nolla, paitsi A6:ssa sävellys Charles Chaplin.Levyn kansitekstit ===A-puoli=== # # # # # # # ===B-puoli=== # * # # # # # ==Kokoonpano== * Jore Vastelin – laulu * Make Timonen – kitara * Haba Ehrström – basso * Ykä Knuuttila – rummut ==Lähteet== * Albumi Finnmusic.net-palvelussa ===Viitteet=== Luokka:Vuoden 1984 albumit Luokka:Suomalaiset punkalbumit Luokka:Post-punk-albumit
Blood, Monsters, Darkness

Blood, Monsters, Darkness on suomalaisen sinfonisen black metalin yhtyeen Gloomy Grimin ensimmäinen studioalbumi. Se on julkaistu vuonna 1998 levymerkillä Holy Records. == Kappaleet == # # # # # # # # # # == Kokoonpano == * Lord Heikkinen – kitara * Suntio – rummut * Mörgoth – kitara * Whisper Lilith – laulu * Ceasar McLaunone – basso * Agathon – laulu, kosketinsoitin, design, kansitaide === Vieraileva muusikko === * Trooper – kitara === Muut tekijät === * Hiili Hiilesmaa – äänittäjä, miksaaja * Pauli Saastamoinen – masteroija == Aiheesta muualla == * * Blood, Monsters, Darkness discogs.com -sivustolla == Lähteet == Luokka:Vuoden 1998 esikoisalbumit Luokka:Gloomy Grimin albumit
August Hagman

Johan August Hagman (26. huhtikuuta 1841 Vaasa – 18. huhtikuuta 1885 Helsinki) oli suomalainen toimittaja ja filosofian maisteri. Hagmanin vanhemmat olivat nimismies, toimitusvouti Nils Johan Erik Hagman ja Sofia Margareta Nordman. Hän pääsi ylioppilaaksi Vaasan lukiosta 1860 ja opiskeli Helsingin yliopistossa valmistuen filosofian kandidaatiksi 1867 ja maisteriksi 1869. Hagman oli Borgåbladetin ja Ilmarisen toimittajana. Muutettuaan koulujen tarkastajaksi Pietariin hän perusti vuonna 1870 Pietarin Sanomat. Myöhemmin hän oli vuosina 1872–1876 ja 1878–1884 Morgonbladetin päätoimittajana.Otavan Iso tietosanakirja, Otava 1968, osa 3, p. 270, 271 Hagmanin sisaruksia olivat toimittaja, kirjailija Tyko Hagman, naisasialiikkeen pioneeri Lucina Hagman ja Suomen ensimmäisen kansanopiston perustaja Sofia Hagman. ==Lähteet== Luokka:Suomalaiset päätoimittajat Luokka:Vuonna 1841 syntyneet Luokka:Vuonna 1885 kuolleet
Avotähtäin

Avotähtäin on eräs rautatähtäintyyppi. Avotähtäimet ovat hyvin yleisiä, edullisia valmistaa, helppokäyttöisiä, kevyitä ja kestäviä. Ne eivät kuitenkaan ole yhtä tarkkoja kuin jotkut muut tähtäimet, ja niiden säätö voi olla työlästä tai mahdotonta. Esimerkiksi metsästyskiväärin rautatähtäin on tavallisesti avotähtäin.https://metsalle.fi/2016/07/10/avotahtaimet-ovat- syvalta/ Simo Häyhä oli kuuluisa siitä, että käytti kiväärissään avotähtäintä tarkka-ampujien tyypillisesti käyttämän kiikaritähtäimen sijasta, sillä avotähtäimen käyttö oli nopeampaa, avotähtäin ei huurru ja se mahdollistaa matalamman profiilin ampuessa. == Lähteet == Luokka:Asetekniikka
Koripallo kesäolympialaisissa 1996 – miesten turnaus

Miesten koripalloturnaus kesäolympialaisissa 1996 alkoi 20. heinäkuuta 1996 ja päättyi 4. elokuuta 1996. == Alkulohkot == === Lohko A === Joukkue V H Korit+ Korit– Koriero Pst Yhdysvallat 5 0 522 345 177 10 Liettua 3 2 427 354 73 8 Kroatia 3 2 422 386 36 8 Kiina 2 3 360 502 −142 7 Argentiina 2 3 351 396 −45 7 Angola 0 5 280 379 −99 5 === Lohko B === Joukkue V H Korit+ Korit– Koriero Pst Jugoslavia 5 0 478 364 114 10 Australia 4 1 492 438 54 9 Kreikka 3 2 402 416 −14 8 Brasilia 2 3 498 494 4 7 Puerto Rico 1 4 447 465 −18 6 Etelä-Korean 0 5 422 562 −140 5 == Pudotuspelit == {{Turnauspuu8 |30.7. - Atlanta, Yhdysvallat| Jugoslavia|128| Kiina|61 |30.7. - Atlanta, Yhdysvallat| Liettua|99| Kreikka|66 |30.7. - Atlanta, Yhdysvallat| Yhdysvallat|98| Brasilia|75 |30.7. - Atlanta, Yhdysvallat| Australia|73| Kroatia|71 |1.8. - Atlanta, Yhdysvallat| Jugoslavia|66| Liettua|58 |1.8. - Atlanta, Yhdysvallat| Yhdysvallat|101| Australia|73 |3.8. - Atlanta, Yhdysvallat| Jugoslavia|69| Yhdysvallat|95¨ |3.8. - Atlanta, Yhdysvallat| Liettua|80| Australia|74 }} === Puolivälierät === === Välierät === === Pronssiottelu === === Loppuottelu === == Lopputulokset == Sija Maa Yhdysvallat Jugoslavia Liettua 4\. Australia 5\. Kreikka 6\. Brasilia 7\. Kroatia 8\. Kiinan 9\. Argentiina 10\. Puerto Rico 11\. Angola 12\. Etelä-Korea == Lähteet == * Sport-Reference.com - Basketball at the 1996 Atlanta Summer Games: Men's Basketball Luokka:Vuoden 1996 koripallo
Olli Vainio (runoilija)

Olli Vainio (s. 7. syyskuuta 1988) on kotkalaislähtöinen runoilija ja kirjailija, joka loi esikoisteoksensa Päivänsäteen yhteistyössä valokuvaaja- isänsä Pekka Vainion kanssa. Kirjan kustantaa jyväskyläläinen Kirjakaari. Päivänsäde sai ensipainoksen marraskuussa 2012 ja toinen painos tulee keväällä 2013. Olli Vainio tekee myös yhteistyötä nurmijärveläisen Mojalan kanssa, jonka käsityönä valmistettuihin sisustustyynyihin on brodeerattu Vainion runoja. Päivänsäde-malliston ensimmäiset tyynyt valmistuivat joulukuussa 2012. Vuoden 2013 kevään aikana Olli ja Pekka Vainio toteuttavat yhdessä Kirjakaaren kanssa valokuvanäyttelyn, jonka kuvista puolet ovat Päivänsäde-kirjasta. Toinen puolisko on niin ikään Pekka Vainion kuvaamia ja Kirjakaaren Meremme – Itämeri monessa valossa -kirjasta. == Aiheesta muualla == * Ollin Facebook- sivu * Päivänsäde verkossa * Ollin Here We Go -blogi * Ollin Kettuilua-blogi (näkökulmia puheviestinnän opinnoista Jyväskylän yliopistossa) * Ollin Linkedin-profiili Luokka:Suomalaiset runoilijat Luokka:Suomalaiset kirjailijat Luokka:Vuonna 1988 syntyneet Luokka:Elävät henkilöt
Totò

Totò, oikealta nimeltään lyhennettynä Antonio De Curtis (15. helmikuuta 1898 Napoli, Italia – 15. huhtikuuta 1967 Rooma, Italia) oli italialainen näyttelijä, joka tunnetaan erityisesti komediarooleistaan. Hän näytteli myös draamaelokuvissa ja teki musiikkia. == Perhe == Totò syntyi 1898 Napolin köyhien asuinalueella. Hän oli avioton lapsi ja sai sukunimekseen äitinsä tyttönimen Clementen. Markiisi Giuseppe de Curtis nai Totòn äidin vuonna 1921 ja tunnusti myöhemmin olevansa pojan isä.Moliterno, s. 315. Isyys on kuitenkin epävarma, ja köyhissä oloissa aviottomana lapsena syntynyt Totò oli kiinnostunut aatelistitteleistä. Markiisi Francesco Maria Focas adoptoi Totòn vuonna 1933, ja markiisin kuoltua vuonna 1945 Totòlla oli hallussaan pitkä ja moniosainen aatelisnimi. == Ura == Totò ilmoittautui vuonna 1915 vapaaehtoisena ensimmäiseen maailmansotaan, mutta tuli katumapäälle ja ilmoittautui sairaaksi ja onnistui siten välttämään rintamalle joutumisen. Sodan jälkeen hän alkoi esiintyä pienissä napolilaisissa teattereissa. Hän muutti vuonna 1922 vanhempiensa mukana Roomaan, jossa hän jatkoi uraansa monissa teattereissa. Totò liittyi vuonna 1927 Achille Marescan teatteriseurueeseen, jonka primadonnana esiintyi kuuluisa Isa Bluette. Totòsta tuli teatterinjohtaja 1930-luvun alussa, ja hänen seurueensa esiintyi ympäri Italiaa. Ryhmä oli erittäin suosittu, ja se esitti erilaisia vaudeville- ja revyyesityksiä. Elokuvatuottaja Gustavo Lombardo houkutteli Totòn elokuva- alalle 1930-luvun puolivälin tienoilla, jolloin Totòsta oli jo tullut Italian suosituimpia teatterikoomikkoja.Moliterno, s. 316. Vaikka Totò olikin ollut teatterissa suosittu, hänen ensimmäiset elokuvansa, Fermo con le mani (1937) ja Animali pazzi (1939) eivät keränneet yleisöä. Ensimmäisten elokuvien vaisun vastaanoton takia hän pelasi teatteriin, jossa hän esiintyi lukuisissa suosituissa näytelmissä. Totòn elokuvaura käynnistyi kunnolla vasta toisen maailmansodan jälkeen, kun Mario Mattòlin ohjaama I due orfanelli (1947) keräsi teattereissa yllättävän hyvät lipputulot. Totòn työtahti I due orfanellin jälkeen oli 1950-luvulla hurja, ja parhaimmillaan hän saattoi esiintyä vuoden aikana seitsemässä elokuvassa. Vuonna 1963 ilmestynyt Il comandante oli jo Totòn sadas elokuva. Monet Totòn elokuvista olivat kehnoja farsseja tai nopeasti tehtyjä elokuvaparodioita. Osassa niistä on myös laajempaa yhteiskuntakommentaaria, mutta erityisen tunnettu Totò on fyysisestä komediastaan. Totò osasi käyttää vartaloaan marionettimaisesti. Hän oli myös verbaalisesti lahjakas, ja monet hänen käyttämänsä sanonnat jäivät elämään. Vaikka Totò olikin elokuvayleisön mieleen, hän ei saanut suurempaa arvostusta kriitikoilta. Merkittävimmät tunnustukset olivat Nastro d’argento -palkinnot elokuvista Ikuisen kaupungin varas ja Haukat ja varpuset. Totòn suosio ei myöskään levinnyt Italian ulkopuolelle, ja hän on melko tuntematon muualla maailmassa.Morandini, s. 356. == Lähteet == * * === Viitteet === == Aiheesta muualla == * * Luokka:Italialaiset näyttelijät Luokka:Koomikot Luokka:Vuonna 1898 syntyneet Luokka:Vuonna 1967 kuolleet
Leptopelis palmatus

Leptopelis palmatus on ruokosammakoiden heimoon kuuluva sammakkolaji. Lajia tavataan ainoastaan Guineanlahdella sijaitsevalla Príncipen saarella. Leptopelis palmatus muistuttaa suuresti Afrikan mantereella elävää Leptopelis rufus -lajia. == Levinneisyys == Leptopelis palmatus on Guineanlahdella sijaitsevan ja São Tomé ja Príncipen saarivaltioon kuuluvan Príncipen saaren kotoperäinen laji. Lajia tavataan suurimmassa osassa saarta vähintään 700 metrin korkeuteen merenpinnan tasolta. Mahdollisesti elinalue ulottuu tuhanteen metriin saakka. == Elinympäristö ja uhkat == Laji elää tavallisesti purojen varsilla kosteissa metsissä. Lisäksi lajia saatetaan tavata kaupungeissa ja metsälaikuilla. Oletettavasti Leptopelis palmatus hautaa munansa veden läheisyyteen. Nuijapäät siirtyvät kasvamaan vesialtaisiin tai puroihin. Lajilla ei ole mitään välittömiä uhkia, mutta Príncipen kasvava kehittäminen saattaa uhata lajia tulevaisuudessa. == Lähteet == Luokka:Uhanalaiset sammakkoeläimet Luokka:Sammakkoeläimet
Anders Hagström

Anders Leander Hagström (5. lokakuuta 1876 Kaarlela – 12. lokakuuta 1962 Kokkola) oli Hagströmin Nahkatehtaan perustaja 1896. Hän oli yrityksen toimitusjohtaja ja johtokunnan puheenjohtaja vuodesta 1914. Hänelle myönnettiin teollisuusneuvoksen arvo 1937.Otavan Iso tietosanakirja, Otava 1968, osa 3, p. 271 Viitattu 14.4.2016 Hagström perusti 1896 nahkurinverstaan Kokkolaan. Hänen vaimonsa oli räätäli Elin Maria Söderström, joka hoiti tehtaalle perustettua ompeluosastoa. Heille syntyneistä 20 lapsesta kaksi tuli yrityksen johtoon. Enimmillään 1940-luvulla yrityksessä oli 270 työntekijää, joista 200 naisia. Tehdas lopetti toimintansa 1981.Kemiaa koko elämä viitattu 9.1.2013 ==Lähteet== Luokka:Suomalaiset yritysjohtajat Luokka:Vuonna 1876 syntyneet Luokka:Vuonna 1962 kuolleet
Kristian Birkeland

Kristian Olaf Bernhard Birkeland (13. joulukuuta 1867 Oslo, Norja – 14. heinäkuuta 1917 Tokio, Japani) oli norjalainen fysiikan professori Oslon yliopistossa. Birkeland oli monipuolinen tutkija, joka julkaisi noin 70 tieteellistä artikkelia, kolme monografiaa ja 59 patenttia. Birkeland oli erityisesti sähkön ja magnetismin tutkija, ja johtava revontulitutkija, jonka onnistui luoda revontulisimulaatio laboratoriossaan. Vuosina 1994–2018 Kristian Birkelandin kuva oli Norjan 200 kruunun setelissä. Hänen kuvansa on myös ollut maalattuna yhden sittemmin käytöstä poistetun Norwegian Air Shuttlen Boeing 737-800 -koneen pyrstöön. == Lähteet == == Aiheesta muualla == * Birkelandin biografia Oslon yliopiston kotisivuilla (norjaksi) Luokka:Norjalaiset fyysikot Luokka:Norjalaiset professorit Luokka:Oslon yliopiston professorit Luokka:Vuonna 1867 syntyneet Luokka:Vuonna 1917 kuolleet
Eric Schmidt

Eric Schmidt (s. 27. huhtikuuta 1955 Washington D.C.)britannica.com: Eric Schmidt on yhdysvaltalainen ohjelmistokehittäjä ja yrittäjä. Hän toimi Googlen toimitusjohtajana vuosina 2001–2011 ja sen jälkeen vuoteen 2017 asti Googlen hallituksen puheenjohtajana. Vuonna 2018 Forbes listasi Schmidtin maailman 106:ksi rikkaimmaksi ihmiseksi noin 14,5 miljardin dollarin omaisuudellaan. PC World on listannut hänet 50 kiinnostavimman ihmisen joukkoon webissä. == Elämä == === Nuoruus === Schmidt syntyi 27. huhtikuuta 1955 Washington D.C.:ssä. Hän oli yksi perheensä kolmesta lapsesta. Hänen äidillään Eleanorilla oli tutkinto psykologiassa ja hänen isänsä Wilson oli kansainvälisen talouden professori. Schmidt kasvoi Blacksburgissa, Virginiassa. Schmidt opiskeli 1972 Yorktown High Schoolissa ja siirtyi opinnot suoritettuaan Princetonin yliopistoon, jossa aloitti arkkitehtuurin opinnot. Ne jäivät kuitenkin kesken ja Schmidt suoritti Princetonissa sähkötieteen kandidaatintutkinnon. === Ura === Schmidt on suorittanut Kalifornian Berkeleyn yliopistossa maisterin ja tohtorintutkinnon tietojenkäsittelytieteissä sekä sähkötieteiden kandidaatintutkinnon Princetonin yliopistossa. Hänet palkattiin vuonna 1983 Sun Microsystemsille tekniikkajohtajaksi. Huhtikuussa 1997 Schmidth siirtyi Novellin pääjohtajaksi. Ennen Googlelle siirtymistä hän toimi näiden ammattien lisäksi Xeroxin Palo Alto Research Centerissä, Bell Laboratoriesilla ja Zilogilla. ==== Googlella ==== Vuosien 2001 ja 2011 välillä Schmidt toimi Googlen pääjohtajana ja vuosina 2011–2017 Googlen hallituksen puheenjohtajana. Sen jälkeen vuoteen 2020 asti hän toimi Googlen hallituksen jäsenenä ja Googlen ja sen emoyhtiön Alphabetin teknisenä neuvonantajana. Viimeisetkin tehtävänsä Googlella hän jätti vuonna 2020. === Yksityiselämä === 1980 Schmidt avioitui Wendy Susan Boylen (myöhemmin Wendy Schmidt) kanssa. He saivat kaksi lasta. 2011 pari erosi. ==Näkemyksiä== Schmidtin ennustuksen mukaan Internet jakautuu kahtia vuoteen 2028 mennessä Yhdysvaltojen ja Kiinan johtamiin puoliskoihin. Kiinan sensuuri ja Internetiin pääsyn kontrolli johtaa siihen että Kiina alkaa käyttää omaa versiota Internetistä.https://www.dailymail.co.uk/sciencetech/article-6192379/Internet- split-two-2028-one-half-led-China-claims-former-Google-CEO-Eric-Schmidt.html == Jäsenyyksiä == * Yhdysvaltain presidentin tiede- ja tekniikka- asiantuntijoiden neuvosto * Ison-Britannian pääministerin asiantuntijaneuvosto * National Academy of Engineering (2006) * American Academy of Arts and Sciences (2007) * New America Foundationin hallitus * Institute for Advanced Studyn hallitus (2008) == Lähteet == == Aiheesta muualla == Luokka:Googlen henkilöstö Luokka:Yhdysvaltalaiset miljardöörit Luokka:Vuonna 1955 syntyneet Luokka:Elävät henkilöt
Lowitzin kaari

Lowitzin kaari on harvinainen halo. Sen voi nähdä Suomessa keskimäärin harvemmin kuin kerran vuodessa. Lowitzin kaaren selittää jääkide, joka pyörii tai heilahtelee vastakkaisten prismapintasärmien välisen akselin suhteen. Kiteet voivat olla joko laatta-Lowitz-asennossa, jolloin kiteiden päätypinnat ovat keskimäärin vaakatasossa, tai Parry-Lowitz-asennossa, jossa kaksi prismapintaa ovat keskimäärin vaakatasossa. Lowizin kaarella on kolme osamuotoa, ylempi, alempi ja rengasmainen, jotka ovat 22 asteen renkaan lähellä. Kaaret sivuavat Parryn kaaria, jotka esiintyvät lähes aina Parry- Lowitz-asentoisten jääkiteiden aikaansaamien Lowitzin kaarten kanssa. Ylempi osamuoto sivuaa yläkoveraa, alempi alakoveraa ja rengasmainen ylä- ja alakuperaa Parryn kaarta. Halo on nimetty 18. kesäkuuta 1790 Pietarissa siitä tarkan piirroshavainnon tehneen venäläisen Tobias Lowitzin mukaan. Tämän havainnon jälkeen halon olemassaolostakin on kiistelty, mutta 1990-luvulla tehtyjen havaintojen myötä halo on tullut paremmin dokumentoiduksi. ==Lähteet== Luokka:Haloilmiöt
Merika Enne

Merika Enne (s. 24. kesäkuuta 1992 Tampere) on suomalainen uransa lopettanut lumilautailija. Vuonna 2008 Enne oli nuorten MM-kilpailuissa Italian Valmalencossa big airin kahdeksas. Seuraavana vuonna hän sijoittui nuorten MM- kilpailuissa Japanin Naganossa half-pipessa 23:nneksi. Valmalencon nuorten MM- kilpailuissa 2011 Enne saavutti slopestylessa hopeaa ja oli half-pipessa 11:s. Aikuisten arvokisoihin Enne osallistui ensimmäisen kerran vuonna 2011 Espanjan La Molinan MM-kilpailuissa. Hän sijoittui half-pipessa 29:nneksi ja slopestylessa neljänneksi. Lumilautailun maailmancupissa hän kilpaili ensimmäisen kerran Rukalla 17. joulukuuta 2011 half-pipessa sijoittuen viidenneksi. Stonehamin MM-kilpailuissa 2013 Enne sijoittui neljänneksi slopestylessa. Tammikuussa 2014 Enne voitti Pekingissä järjestetyn WSB Touriin kuuluvan slopestyle-kilpailun ja oli Sveitsissä järjestetyssä kilpailussa viides. Enne osallistui helmikuussa 2014 Sotšin talviolympialaisiin, joissa hänen oli tarkoitus kilpailla slopestylessa. Hän kuitenkin laski alkukarsinnat loukkaantuneella nilkalla ja loukkasi myös kylkensä ennen välieriä eikä osallistunut välieriin. Tammikuussa 2015 Enne sai big airin MM-hopeaa lumilautailun maailmanmestaruuskilpailuissa Itävallassa. == Lähteet == == Aiheesta muualla == * Merika Enne worldsnowboardtour.com-sivustolla * Luokka:Suomalaiset lumilautailijat Luokka:Vuonna 1992 syntyneet Luokka:Elävät henkilöt
Ella Suitiala

Ella Suitiala (s. 1. lokakuuta 1989) on suomalainen lumilautailija. Suitiala kilpaili lumilautailun maailmancupissa ensimmäisen kerran Rukalla 17. joulukuuta 2011 sijoittuen half-pipessa kolmanneksi. Toistamiseen hän saavutti kolmannen sijan Špindlerův Mlýnin slopestylessa 14. maaliskuuta 2015. Vuonna 2013 Suitiala valittiin edustamaan Suomea MM-kilpailuissa Kanadan Stonehamissa half-pipeen ja slopestyleen. Kreischbergin MM-kilpailuissa 2015 Suitiala oli kahdeksas slopestylessa, yhdeksäs big airissa ja 20:s halfpipessa. == Lähteet == == Aiheesta muualla == *Ella Suitiala worldsnowboardtour.com-sivustolla Luokka:Suomalaiset lumilautailijat Luokka:Vuonna 1989 syntyneet Luokka:Elävät henkilöt
Linna Espanjassa

Linna Espanjassa on Viikate -yhtyeen EP-levy, joka ilmestyi 24. maaliskuuta 2010. Se julkaistiin sekä CD-painoksena että rajoitettuna 12-tuumaisena vinyylipainoksena. EP on saanut nimensä elokuvasta Komisario Palmun erehdys, jossa K. V. Laihonen -nimisellä kirjailijalla oli tekeillä käsikirjoitus nimeltään ”Linna Espanjassa”Viikate – "Linna Espanjassa" -EP 24.3. 2010. Kuu kaakon yllä -albumillakin mukana olevan ”Eräs kaunis päivä” -kappaleen lisäksi EP sisältää neljä albumin studiosessioissa äänitettyä, albumilta pois pudonnutta kappaletta, joskin neljäs kappale ”Haaksirikkoiset” on mukana vain rajoitetulla vinyylipainoksella. EP nousi ilmestymisviikollaan Suomen virallisen singlelistan sijalle 1. EP:n ilmestymisen jälkeen yhtye teki ”Älyköt Epsanjassa” -nimisen kiertueen. == Kappaleet == Kaikki kappaleet kirjoittanut Kaarle Viikate ja sovittanut Viikate yhdessä Miitri Aaltosen kanssa, ellei toisin mainita. # # # # # == Kokoonpano == * Arvo Viikate – kitarat * Ervo Viikate – basso, taustalaulu, piano, urut * Kaarle Viikate – laulu, kitarat, polkuharmoni * Simeoni Viikate – lyömäsoittimet Vierailijat * Kouvostoliiton Punasilmäarmeijan kuoro – taustalaulu * Miitri Aaltonen – sekvensseri, kitara, taustalaulu Muut henkilöt * Miitri Aaltonen – äänitys ja miksaus * Mika Jussila – masterointi * Janne Peltonen – kannet == Arvostelut == * Imperiumi.net: 8–/10Imperiumi.net == Lähteet == == Aiheesta muualla == * * Luokka:Vuoden 2010 EP:t Luokka:Viikatteen EP:t Luokka:Miitri Aaltosen tuottamat albumit
Ilkka-Eemeli Laari

Ilkka-Eemeli Laari (s. 29. toukokuuta 1989) on suomalainen lakimies ja entinen lumilautailija, joka kilpaili half-pipessa. Hän edustaa Nilsiä-Ski:tä. Vuonna 2005 Laari sijoittui half-pipessa neljänneksi Euroopan nuorten olympiafestivaaleilla Montheyssa. Lumilautailun maailmancupissa Laari kilpaili ensimmäisen kerran tammikuussa 2006 sijoittuen Leysinin half-pipessa 34:nneksi. Ensimmäisen ja toistaiseksi ainoan palkintokorokesijoituksensa Laari saavutti oltuaan kolmas Saas-Feen half-pipessa lokakuussa 2008. Vuonna 2009 Laari sijoittui neljänneksi lumilautailun MM-kilpailuissa Gangwonissa. Nuorten MM-kilpailuissa Naganossa 2009 hän saavutti pronssia. Lumilautailun MM-kilpailuissa 2011 hän sijoittui viidenneksi. Urheilu-uran jälkeen Laari aloitti korkeakouluopinnot Lapin yliopistossa ja valmistui oikeustieteen maisteriksi vuonna 2018. Laari käsitteli pro gradu -tutkielmassaan perhe- ja jäämistöoikeudellisten kiinteistösaantojen lainhuudatus- ja varainsiirtoverovelvollisuutta. == Lähteet == == Aiheesta muualla == *Ilkka- Eemeli Laari worldsnowboardtour.com-sivustolla *Ilkka-Eemeli Laari Kuosi Freestylen sivuilla Luokka:Suomalaiset lumilautailijat Luokka:Suomalaiset juristit Luokka:Vuonna 1989 syntyneet Luokka:Elävät henkilöt
Oma Waterloo

Oma Waterloo on 15. maaliskuuta 2013 julkaistu Neumannin sooloalbumi, joka oli alun perin tarkoitus julkaista Dingon nimellä. Paljastui kuitenkin, että itse asiassa levyllä eivät soita Dingon jäsenethttp://www.voice.fi/musiikki/mita- ihmetta-dingon-uutuuslevylla-ei-soita-dingo/1/45048/ ja levy-yhtiö päätyi julkaisemaan levyn Neumannin soolona. Kyseessä on Neumannin ensimmäinen sooloalbumi 17 vuoteen. Albumilta on Dingon nimissä julkaistu singlet "Adios Rosario" ja "Facebookissa".http://suomenmusiikki.fi/2013/01/neumann-julkaisee- uuden-sooloalbumin-kuudentoista-vuoden-tauon-jalkeen-henkilokohtaisia-biiseja- sisaltava-oma-waterloo-ilmestyy-15-3-2013/ == Äänittäminen == Keväällä 2012 Dingo alkoi levyttää albumia tuottajien Jimi Constantinen ja Maki Kolehmainen kanssa. Heidän johdollaan albumilla päätettiin käyttää studiomuusikoita sekä ohjelmoituja soittimia, esimerkiksi rumpukonetta. Kesäkuussa 2012 radioiden soitettavaksi julkaistiin ”Adios Rosario” -single. ”Adios Rosario” nousi Yle Radio Suomen Soitetuimmat-listalla ensimmäiselle sijalle viikolla 28. Kappale oli Dingon ensimmäinen listaykkönen sitten vuoden 1993. Loppuvuodesta 2012 levyltä julkaistiin toinen single ”Facebookissa”, joka sai ristiriitaisen vastaanoton erityisesti sosiaalisessa mediassa. Pian julkisuuteen vuosi tietoja, joiden mukaan Dingon jäsenet eivät soitakaan albumilla. Voice- viihdemedia tavoitti kitaristi Erik Valkaman, joka vahvisti ettei soita albumilla. Tammikuussa 2013 kuitenkin ilmoitettiin, että aiemmista suunnitelmista poiketen tuleva albumi julkaistaankin Neumannin sooloalbumina. Levy-yhtiö Suomen Musiikin mukaan albumi oli Neumannille hyvin henkilökohtainen albumi, joten se haluttiin julkaista Neumannin albumina. Dingon tuolloisesta kokoonpanosta albumilla soittivat osassa kappaleita Vesa Kuhlman bassoa, Ville Siuruainen rumpuja sekä Jani Hölli kosketinsoittimia. Neumannin sooloalbumin julkaisusta huolimatta Dingo jatkoi keikkailua normaalisti ja jotkut albumin kappaleista olivat parin vuoden ajan Dingon keikkaohjelmistossa. == Kappaleet == # # # # # # # # # # # == Muusikot == * Neumann – laulu * Tuomo Boman – kitara * Sami Auranen – kitara * Vesa Kuhlman – basso, taustalaulu * Seppo Santala – basso, kitara * Olli-Pekka Vuorinen – syntetisaattori * Maki Kolehmainen – syntetisaattori * Ville Alajuuma – syntetisaattori, taustalaulu * Jani Hölli – koskettimet * Ville Siuruainen – rummut * Jimi Constantine – ohjelmointi, taustalaulu * Sampsa Astala – taustalaulu == Arvostelut == * Keskisuomalainen: suopeaKeskisuomalainen: Levyarvio * Nuorgam: 20/100Nuorgam: Levyarvio * Rumba: tai Rumba: Levyarvio == Lähteet == Luokka:Vuoden 2013 albumit Luokka:Pertti Neumannin albumit
Gossip (elokuva)

Gossip on vuonna 2000 ensi-iltansa saanut Colin Nutleyn ohjaama ruotsalainen elokuva. Tarinaltaan se on elokuva- ja teatterimaailmaan sijoittuva ihmissuhdekomedia. == Rooleissa == == Vastaanotto == Film-O-Holic.com- elokuvasivuston Manu Haapalainen pitää Gossipia sekavana monen elokuvatyylilajin sekoituksena, joka kuitenkin pysyy jotenkuten koossa ällistyttävän nimekkään näyttelijäkaartinsa ansiosta. == Lähteet == Luokka:Vuoden 2000 ruotsalaiset elokuvat Luokka:Ruotsalaiset draamakomediaelokuvat
Uutispommi (elokuva)

Uutispommi () on vuonna 2001 ensi-iltansa saanut Colin Nutleyn käsikirjoittama ja ohjaama ruotsalainen elokuva, joka perustuu Liza Marklundin samannimiseen romaaniin. == Näyttelijät == Lähde: == Lähteet == Luokka:Vuoden 2001 ruotsalaiset elokuvat Luokka:Ruotsalaiset jännityselokuvat
Luettelo Euroopan unionin kaupunkialueista väkiluvun mukaan

Tämä artikkeli on luettelo Euroopan unionin suurimmista kaupunkialueista väkiluvun mukaan. Luettelossa ovat vain ne Euroopan unionin kaupunkialueet, joissa asuu yli 500 000 asukasta. == Yli 500 000 asukkaan kaupunkialueet (2015) == Sija Kaupunkialue Kuva Valtio Väkiluku Väestötiheys (per km²) Kasvuennuste (%) 1 Pariisi 10 858 000 3 800 0,83 2 Lontoo 10 236 000 5 900 0,07 3 Ruhrin alue 6 679 000 2 800 0,01 4 Madrid 6 171 000 4 600 0,27 5 Milano 120px 5 257 000 2 800 −0,16 6 Barcelona 120px 4 693 000 4 300 0,12 7 Berliini 4 069 000 2 900 0,01 8 Rooma 3 906 000 3 400 0,89 9 Napoli 3 706 000 3 600 0,01 10 Ateena 3 484 000 5 000 0,29 11 Lissabon 2 666 000 2 800 0,39 12 Rotterdam-Haag 2 657 000 2 500 0,39 13 Manchester 2 560 000 4 000 −0,03 14 Birmingham 2 448 000 3 800 −0,03 15 Katowice 2 231 000 3 500 0,11 16 Bryssel 2 072 000 2 600 0,02 17 Hampuri 2 057 000 2 500 0,43 18 Köln/Bonn 2 003 000 2 200 0,50 19 Bukarest 1 932 000 6 800 0,10United Nations: World Urbanization Prospects 20 München 1 911 000 2 900 0,72 21 Frankfurt 1 856 000 3 400 0,50 22 Leeds+Bradford 1 787 000 4 200 0,24 23 Wien 120px 1 739 000 3 800 1.04 24 Budapest 1 724 000 1 000 −0,19 25 Varsova 1 716 000 3 200 0,67 26 Amsterdam 1 600 000 2 500 0,41 27 Valencia 1 561 000 3 000 0,29 28 Lyon 1 542 000 1 300 0,50 29 Torino 1 499 000 4 000 −0,16 30 Porto 1 496 000 3 600 1.05 31 Tukholma 1 456 000 3 800 0,58 32 Marseille 120px 1 369 000 1 300 0,46 33 Stuttgart 120px 1 354 000 3 100 34 Praha 120px 1 264 000 4 400 −0,07 35 Kööpenhamina 1 231 000 2 700 0,04 36 Helsinki 1 203 000 2 400 0,81 37 Sofia 1 185 000 5 700 0,78 38 Glasgow 1 182 000 3 300 0,07 39 Dublin 1 158 000 2 500 1,14 40 Seville 1 100 000 5 600 41 Lille 120px 1 016 000 2 200 0,50 42 Antwerpen 990 000 1 500 0,05 43 Nizza 962 000 1 300 0,52 44 Łódź 939 000 5 000 −0,67 45 Toulouse 880 000 1 100 0,72 46 Liverpool 864 000 4 400 0,11 47 Portsmouth+Southampton 856 000 48 Bordeaux 120px 845 000 700 0,60 49 Thessaloniki 840 000 4 300 0,39 50 Firenze 821 000 3 700 51 Zagreb 793 000 4 400 52 Newcastle upon Tyne+Tyneside 780 000 4 200 0,16 53 Gdańsk+Tricity 775 000 5 000 54 Kraków 760 000 3 500 54= Bilbao 750 000 5 800 54= Riika 750 000 2 900 56 Palermo 731 000 6 000 0,12 57 Nottingham 730 000 4 200 58 Catania 720 000 2 900 59= Malaga 700 000 3 600 59= Las Palmas 700 000 6 800 59= Zaragoza 700 000 5 700 59= Dresden 700 000 2 200 59= Hannover 700 000 2 500 65 Sheffield 685 000 4 000 66 Nürnberg 660 000 3 000 67= Bremen 650 000 2 400 67= Utrecht 650 000 3 900 69 Genova 625 000 2 400 70 Bristol 617 000 3 900 71= Wrocław 600 000 4 800 71= Poznań 600 000 2 700 73 Nantes 585 000 1 100 74 Belfast 580 000 3 500 75 Leipzig 575 000 2 000 76 Toulon 559 000 700 77 Mannheim 552 000 3 500 78= Liège 550 000 1 900 78= Vilna 550 000 2 500 78= Göteborg 550 000 2 700 81 Saarbrücken 515 000 2 200 82= Douai-Lens 510 000 1 100 82= Bologna 510 000 3 300 82= Aachen 510 000 1 500 85 Leicester 509 000 == Lähteet == Kaupunkialueet Luokka:Euroopan kaupungit
Heartbreak Hotel (elokuva)

Heartbreak Hotel (Heartbreak Hotel) on vuonna 2006 ensi-iltansa saanut Colin Nutleyn käsikirjoittama ja ohjaama ruotsalainen komediaelokuva. == Juoni == Neljänkymmentä vuotta täyttäneet lappuliisa Gudrun (Maria Lundqvist) ja gynekologi Elisabeth (Helena Bergström) kaihoavat nuoruuttaan juhlimalla ja juopottelemalla ja käyttäytymällä kuin teinitytöt. == Arvioita == Turun Sanomien Päivi Valotien mukaan Heartbreak Hotelissa toistensa hermoille käyviä keski-ikäisiä naisia yhdistää tunne siitä, että elämä ei voi eikä saa olla vielä ohi. ”Kursailemattomalla otteella kipeisiinkin asioihin tarttuva aikuisten naisten komedia näyttäytyy hetkittäin vallan osuvana kommentaarina tosimaailmasta, jossa nuoruutta ja kauneutta tunnutaan ihailevan aivan liikaa. Keski-ikäisten naisten puolustuspuheena toimivasta elokuvasta haluaisi oikeastaan pitää jopa enemmän kuin mihin se antaa loppujen lopuksi mahdollisuuden.” ==Lähteet== Luokka:Vuoden 2006 ruotsalaiset elokuvat Luokka:Ruotsalaiset komediaelokuvat
Vantaan Hiihtoseura

Vantaan Hiihtoseura (lyhenne VHS) on vantaalainen maastohiihdon erikoisseura. Seurassa on noin 700 jäsentä. Seura Suomen Hiihtoliiton valioseura ja Nuori Suomi Sinettiseura. Seura on perustettu vuonna 1957. ==Lähteet== * Vantaan Hiihtoseura Luokka:Suomalaiset hiihtoseurat Luokka:Vantaalaiset urheiluseurat Luokka:Vuonna 1957 perustetut urheiluseurat
Kainuun Hiihtoseura

Kainuun hiihtoseura on kainuulainen hiihtoseura. Se on perustettu vuonna 1931. ==Lähteet== * Kainuun Hiihtoseura ry Luokka:Kajaanilaiset urheiluseurat Luokka:Suomalaiset hiihtoseurat
Nokian kartano

Nokian kartano on kartano Nokian keskustan tuntumassa Nokianvirran eteläpuolella. Se oli aikoinaan Ylä-Satakunnan alueen keskus. Kartanon kantatilana ollut rälssisäteri muodostettiin Iso- ja Pikku-Nokian rälssitiloista.Haikonen, Iris, Teräväinen, Erkki: Kartanon mailla - sätereitä ja rälssimiehiä, s. 217. Genimap Oy, 2006, ISBN 951-593-977-1 Tutkija Jouko Jaakkolan mukaan kartanon ja koko paikkakunnan nimi juontuu vanhasta sanasta nois eli noki, jolla tarkoitettiin soopelia eli nokinäätää ja sen hävittyä Suomesta myös muita tummia turkiseläimiä kuten näätää.Nokian historia Nokian kaupunki (Internet Archive). Viitattu 1.4.2024. Perimätiedon mukaan kartanon isäntänä oli 1200-luvun lopulla pirkkalaispäällikkö Matti Kurki, joka oli saanut sen kunnostautumisestaan lappalaisten kukistamiseksi. 1400-luvun alussa kartanoa isännöi Turun piispa. Varhaisin asiakirjamaininta Nokian kartanosta on vuodelta 1505, jolloin Maskun kihlakunnan tuomari Didrik Hannunpoika myi sen veljelleen Jeppe Volmarinpojalle. Tässä yhteydessä myös nimi Nokia esiintyy ensi kerran kirjallisissa lähteissä. Kartano sai säterivapauden vuonna 1571. Kartanon mailla käytiin nuijasodan aikana vuodenvaihteessa 1596–1597 Nokian taistelu. Lähistöllä on nykyään vuonna 1933 pystytetty Nokian taistelun muistomerkki. Kartanon alueella sijaitsi aikoinaan niin sanottu Nokian kartanokappeli, joka rakennettiin ilmeisesti 1500-luvun alkupuolella. Nykyään siitä on jäljellä kivinen perustus sekä Nokiankivenä tunnettu keskiaikainen hautakivi, jossa on kaiverruksia.Museoviraston kulttuuriympäristörekisteriportaali Viitattu 28.8.2013. Nokia-yhtiö osti kartanon 1860-luvulla, jolloin vuori-insinööri Fredrik Idestam perusti puuhiomon Nokianvirran kosken äärelle. Paikalle alkoi kasvaa teollisuusyhdyskunta. Nokia-yhtiö jatkoi kartanon ylläpitoa maatilana, ja siellä tuotettuja elintarvikkeita myytiin huokeaan hintaan yhtiön työntekijöille. Viljelyalaa oli noin 500 hehtaaria. Idestam rakennutti perheensä käyttöön huvilatyyppisen kartanon päärakennuksen. Arkkitehti Theodor Höijerin suunnittelema kaksikerroksinen puurakennus valmistui vuonna 1877.Kesäpäiviä Nokian kartanolla Nokian Uutiset 3.8.2018. Viitattu 1.4.2024. Se purettiin vuonna 1960 ja sen paikalle kohosi kurssikeskus vuonna 1962. == Lähteet == Luokka:Nokian kartanot
Nukke- ja lelumuseo Suruton

Nukke- ja lelumuseo Suruton oli kuvaamataidonopettaja Käpy Taruksen vuodesta 1986 saakka kartuttama, noin 3 000 nuken ja lelun kokoelma. Museossa oli nähtävänä vaihtelevina näyttelyinä osa nukke- ja lelukokoelmasta. Kokoelman vanhimmat esineet ovat peräisin 1700-luvun lopulta ja nuorimmat 2000-luvulta. Museo on perustettu vuonna 1991, ja se toimi 17 vuotta Suruton-huvilassa, josta museo on saanut nimensä. Museota ylläpiti vuodesta 2010 lähtien Nukke- ja lelumuseo Suruttoman Ystävät ry Linnankatu 11:ssa. Vuonna 2016 museon toiminta loppui ja kokoelmat lahjoitettiin Savonlinnan maakuntamuseolle. ==Lähteet== Luokka:Lelumuseot Luokka:Suomen museot Luokka:Savonlinnan historia
Diāna Marcinkēviča

Diāna Marcinkēviča (s. 3. elokuuta 1992) on latvialainen tennispelaaja. Hän on ollut parhaimmillaan kaksinpelissä WTA-listan sijalla 196 huhtikuussa 2014 ja nelinpelissä sijalla 146 toukokuussa 2014. Marcinkēviča valittiin vuoden 2012 parhaaksi tennispelaajaksi Latviassa. == Lähteet == == Aiheesta muualla == *Diāna Marcinkēvičan kotisivut * * Luokka:Latvialaiset tennispelaajat Luokka:Vuonna 1992 syntyneet Luokka:Elävät henkilöt
Jotunheimenin kansallispuisto

Jotunheimenin kansallispuisto on kansallispuisto Opplandin ja Sognin ja Fjordanen läänien alueella Norjassa. Kansallispuisto sijaitsee Jotunheimenin vuoristoalueella Etelä-Norjassa. Kansallispuisto perustettiin vuonna 1980 ja sen pinta-ala on 1 151 neliökilometriä. Kansallispuiston alueella sijaitsevat muun muassa kaksi Norjan korkeinta vuorta: Galdhøpiggen yltää 2 469 metrin korkeuteen merenpinnasta, lumihuppuinen Glittertinden on muutaman metrin matalampi. Alueen terävimmät vuorenhuiput sijaitsevat Hurrunganevuoristossa, jossa sijaitsee maan kolmanneksi korkein vuori, Store Skagastølstind, 2 403 metriä merenpinnasta. Laajin jäätikkö on Smørstabbreen, joka peittää noin 15 neliökilometrin laajuisen alueen. Jotun600.jpg|Näkymä Knutshøilta. Etualalla Øvre Leirungen ja taaempana Gjendejärvi. Besseggen1.jpg|Gjende vasemmalla, Bessvatnet oikealla. Veotindane.jpg|Veotindane Glittgald.jpg|Glittertindenin ja Galdhøpiggenin välinen laakso. A view from Riksveg 55 at Sognefjellet.jpg|Fylkesvei 55 ==Lähteet== ==Aiheesta muualla== Luokka:Norjan kansallispuistot Luokka:Opplandin lääni Luokka:Sognin ja Fjordanen lääni Luokka:Jotunheimen
Sonthofen

Sonthofen on kaupunki Baijerissa Etelä-Saksassa. Se on Saksan eteläisin kaupunki. Sonthofen sijaitsee noin 120 kilometriä Münchenistä lounaaseen ja kaupungin halki virtaa Tonavan sivujoki Iller. Kaupoungin pinta-ala on 46,6 neliökilometriä, ja siellä asui vuoden 2020 lopussa 21 517 asukasta. ==Historia== Sonthofenista on löydetty alemanniasutuksen jälkiä 600-luvulta. Alue on ollut tuomioistuinpaikkana vuodesta 1120. Sitä ennen siellä on luultavasti järjestetty thing-käräjiä. Keisari Sigismund kohotti Sonthofenin markkinapaikaksi 21. helmikuuta 1429. Paikkakunta kärsi Ruotsin sotajoukkojen harjoittamasta terrorista 1630-luvulla. Rautatieyhteys Immenstadt–Sonthofen avattiin vuonna 1873 ja rataa jatkettiin Oberstdorfiin 1888. NSDAP perusti Sonthofenissa sijaitsevaan Ordensburgiin Adolf Hitler -koulun (Adolf-Hitler- Schule) vuonna 1935. Nykyisin paikka toimii Bundeswehrin kasarmina. Toisen maailmansodan aikana Sonthofenia pommitettiin kahdesti, 22. helmikuuta 1945 ja 29. huhtikuuta 1945. Ilmapommitukset vaurioittivat muun muassa 1440-luvulta peräisin olevaa Pyhän Mikaelin kirkkoa. Sonthofen nimitettiin virallisesti kaupungiksi 18. elokuuta 1963. Jalankulkuvyöhyke avattiin 1996. Vuonna 2009 Sonthofen sai tunnustuksen Fairtrade-Stadt eli Reilun kaupan kaupunki. ==Nähtävyyksiä== Sonthofenin keskeisiin kulttuurihistoriallisiin nähtävyyksiin kuuluu St. Michael eli Pyhän Mikaelin kirkko, josta on varhaisin maininta vuodelta 1449. Samalla paikalla lienee sijainnut erinäisiä kirkkorakennuksia 800-luvulta alkaen. Vuonna 1499 valmistunut Spitaalikirkko, Spitalkirche, tuhottiin toisessa maailmansodassa; paikalle rakennettiin arkkitehtonisesti samankaltainen kirkko 1967. Berghofenin kaupunginosassa sijaitsee St. Leonhardin kappeli (Kapelle St. Leonhard), jonka runkohuone on peräisin 1300-luvun alusta. Nordstraßen varrella on muistomerkki paikassa, jossa sijaitsi vuoteen 1817 asti hirsipuu (Galgen). Viimeisen kerran Sonthofenissa toimeenpantiin teloitus tiettävästi vuonna 1944. ==Talous ja liikenne== Sonthofenin talouden kulmakiviä ovat maitotalous ja matkailu. Merkittäviä työllistäjiä ovat niin ikään Bundeswehr ja keskikokoiset metalliteollisuusyritykset, kuten BHS-Sonthofen GmbH ja Dr. Werner Röhrs KG. Suuryritys Voith GmbH:lla on tuotantolaitos Sonthofenissa (Voith Turbo BHS Getriebe GmbH). Oberallgäun työttömyysaste joulukuussa 2012 oli 3,5 %, eli hieman Baijerin keskiarvoa matalampi.http://www.pub.arbeitsagentur.de/hst/services/statistik/000000/html/start/karten/aloq_kreis.html Sonthofen sijaitsee rautatielinjalla Immenstadt–Oberstdorf, joka liittyy Allgäubahn-ratalinjaan Immenstadtissa. ==Kuuluisuuksia== Sonthofenissa ovat syntyneet muun muassa valokuvaaja Lala Aufsberg, taidemaalari Michael Buthe, näyttelijä Herbert Knaup ja mäkihyppääjä Tobias Bogner. ==Lähteet== ==Aiheesta muualla== *Kaupungin verkkosivut Luokka:Baijerin kunnat Luokka:Saksan kaupungit Luokka:Schwabenin hallintopiiri
Ari Taiminen

Ari Taiminenhttp://meteli.net/aritaiminen (s. 1972) on suomalainen muusikko, joka toimii heavy metal -yhtye Viikatteen kitaristina. Lisäksi Taiminen toimii Koljosen tiekiista -yhtyeen laulajana ja kitaristina. Taiminen tekee musiikkia myös sooloartistina nimellä Taiminen. Ennen liittymistään Viikatteeseen vuonna 2004 Taiminen oli toteuttanut yhtyeen julkaisuille kansikuvia. Viikatteen live-kokoonpanoon hän oli kuulunut jo vuodesta 2001 lähtien.http://www.viikate.com/biografia.cfm Taiminen julkaisi ensimmäisen sooloalbuminsa Tiskin alta keväällä 2022. Albumilta julkaistiin 15. lokakuuta single "Saduton maa". Albumin toinen single "Koditon" julkaistiin 28. tammikuuta 2022. == Lähteet == == Aiheesta muualla == * Arvo Viikate Viikatteen kotisivulla Luokka:Suomalaiset kitaristit Luokka:Vuonna 1972 syntyneet Luokka:Elävät henkilöt
Simo Kairistola

Simo Kairistola (s. 1979) on suomalainen rumpali, joka on Kalle Virtasen ohella toinen heavy metal -yhtye Viikatteen perustajista. Hän käyttää yhtyeen jäsenenä taiteilijanimeä Simeoni Viikate. Kairistola erosi Viikatteesta terveydellisten syiden takia vuonna 2022. == Lähteet == == Aiheesta muualla == * Luokka:Suomalaiset rumpalit Luokka:Vuonna 1979 syntyneet Luokka:Elävät henkilöt
Viikatteen diskografia

Suomalaisen heavy metal -yhtyeen Viikatteen diskografia koostuu viidestätoista studioalbumista, viidestä kokoelma-albumista, yhdeksästä EP-levystä, kahdestakymmenestäkahdesta singlestä, kolmesta DVD:stä sekä seitsemästätoista musiikkivideosta. Viikate on julkaissut jokaisen albuminsa CD-levyn lisäksi myös vinyylillä ja uudempia C-kasetillakin. Kasetilla ja vinyylillä on aina ollut yksi ylimääräinen kappale, jota ei ole saatavilla CD:llä lainkaan, poikkeuksena joululevy Vuoden synkin juhla, Marraskuun lauluja I sekä Marraskuun lauluja II. == Diskografia == === Studioalbumit === * * * 6. * 6. * 3. * 1. ylittänyt kultarajan 2007http://www.ifpi.fi/tilastot/kplista.html?action=vapaa&tyyppi;=koti&haku;=artisti&julkaisuntyyppi;=albumi&teksti;=viikate * 5. * 1. * * * * * * * === Kokoelmat === * (Sisältää yhtyeen itse tai Longplay Music -yhtiön kustantamat EP:t vuosilta 1998-1999 ja vinyylisinglet Odotus, Piinaava hiljaisuus ja Iltatähden rusko) * (Sisältää yhtyeen Spinefarm Recordsin kautta julkaisemat EP:t vuosilta 2000-2004) * (Sisältää yhtyeen Marraskuun lauluja I ja II -albumeilta julkaistut singlet) * * (Sisältää ensimmäisellä levyllä kaikki singlelohkaisut, toisella levyllä kaikkien Viikate-julkaisujen bonuskappaleet ja kolmannella levyllä yhtyeen kaikki cover-kappaleet) * (Sisältää yhtyeen kaikki singlet ja keikkasuosikit) * * === EP:t === * * * * * * * * * === Split-albumit === * === Singlet === * * * * * * * * * * * * * * * * * * * * * * * * * * * * * * * * Haamukirjoitus (2024) === DVD === * * * === Musiikkivideot === * * * * * * * * * * * * * * * "Tervaskanto" (2013) * "Kuollut kuin hengetön" (2014) * "Mantelinmakuinen" (2016) * "Kuin aaveet" (2023) == Lähteet == diskografia Luokka:Diskografiat
Erkka Koskinen

Erkka Koskinen (s. 1977) on suomalainen basisti, joka tunnetaan heavy metal -yhtye Viikatteen basistina. Toimittuaan Viikatteen keikka- ja sessiomuusikkona vuosien ajan Koskinen liittyi yhtyeeseen yhdessä Ari Taimisen kanssa vuonna 2004. Koskinen on ammatiltaan pianonvirittäjä ja on soittanut Viikatteen kosketinosuudet Unholan urut -levyltä alkaen.http://www.viikate.com/biografia.cfm Viikatteen lisäksi Koskinen on soittanut ainakin yhtyeissä Pikku Kukka ja Tarmo. == Kalusto == ;Bassot * Gibson Thunderbird * ESP-LTD Phoenix-204 (varalla) ;Vahvistimet * Ampeg B2RE (nuppi) * Ampeg SVT 6*10 (kaappi) ;Efektit * Triodipajan valmistama MurMur -särkijä * Ibanez Turbo Tube Screamer ;Viritin * Boss Chromatic Tuner TU-3 == Lähteet == == Aiheesta muualla == * Ervo Viikate Viikatteen kotisivulla Luokka:Suomalaiset basistit Luokka:Vuonna 1977 syntyneet Luokka:Elävät henkilöt
Gunther Cunningham

pienoiskuva|Gunther Cunningham vuonna 2007. Gunther Cunnigham (19. kesäkuuta 1946 München, Saksa – 11. toukokuuta 2019Ex-Chiefs Head Coach Gunther Cunningham Dies at Age 72 ) oli yhdysvaltalainen amerikkalaisen jalkapallon valmentaja. Cunningham syntyi Saksassa yhdysvaltalaisen sotilaan ja saksalaisen äidin lapsena. Perhe muutti Yhdysvaltoihin Guntherin ollessa 10-vuotias. Cunnigham kävi Oregonin yliopistoa. Hän pelasi yliopiston joukkueessa tukimiehenä ja aloitti siellä myös valmentajanuransa vuonna 1969.Gunther Cunnigham Detroit Lions Viitattu 10.1.2013 == Ura valmentajana == Vuosina 1969–1980 Cunningham valmensi yliopistotasolla. Yhden Kanadassa vietetyn vuoden jälkeen NFL:n Baltimore Colts palkkasi hänet puolustuksen linjan valmentajaksi vuonna 1982. Tästä alkoi ura NFL:n apuvalmentajana San Diego Chargersissa, Los Angeles Raidersissa ja Kansas City Chiefsissä, jossa Cunnighamin koordinaattorina johtamat puolustukset olivat liigan huippua. Vuonna 1999 Chiefs palkkasi Cunnighamin päävalmentajakseen. Päävalmentajaura päättyi kahden keskinkertaisen kauden jälkeen potkuihin. Kaudelle 2001 Cunnigham siirtyi Tennessee Titansin tukimiesten valmentajaksi, mutta palasi Kansas Cityyn vuonna 2004 puolustuksen koordinaattoriksi. Vuonna 2009 Titansissa Cunnighamin kanssa yhteistyötä tehnyt Jim Schwartz palkkasi Cunnighamin Detroit Lionsin puolustuksen koordinaattoriksi.Gunther Cunnigham Pro Football Reference Viitattu 10.1.2013 Cunningham jatkoi Detroitissa vuoteen 2016 asti. Hän toimi viimeiset vuodet puolustuksen apuvalmentajana. Keväällä 2017 70-vuotias Cunningham, 35:n NFL-kauden jälkeen, siirtyi analyytikoksi Pro Football Focus-verkkosivulle. ESPN.com Viitattu 7.1.2018 == Yksityiselämä == Gunther Cunnighamilla ja hänen vaimollaan Renéllä on kaksi lasta. Cunnighamista tuli Yhdysvaltojen kansalainen 6. huhtikuuta 2010. == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1946 syntyneet Luokka:Vuonna 2019 kuolleet
Kristine Vikse

Kristine Bruvik Vikse (s. 1973) on norjalainen muotisuunnittelija, joka tunnetaan lasten- ja naistenvaatemallistoistaan. Vikse voitti vuoden 2012 Oslo Fashion Week -messujen ”Who’s Next” -palkinnon. Vuonna 2013 hänet valittiin 12 suunnittelijan joukkoon Mercedes-Benzin SL-sarjan lokakuussa järjestettyjen 60-vuotisjuhlallisuuksien suunnitteluun Lontoossa. Vikse aloitti toimintansa MeMini-lastenvaatemallistollaan vuonna 2006, jolloin hän myi vaatteita suoraan varastostaan Haugesundissa. Vuonna 2012 hänen mallistoaan myytiin Norjassa yli 95 liikkeessä. Viksen mallistoja myydään Norjan lisäksi myös Ruotsissa, Suomessa, Britanniassa, Kanadassa ja Japanissa. Viksen muita vaatemerkkejä ovat Birgit by Kristine Vikse ja Fragments of Norway.Om oss , Kristine Vikse. Viitattu 17.9.2014. ==Lähteet== ==Aiheesta muualla== * Kristine Viksen sivusto Luokka:Norjalaiset muotisuunnittelijat Luokka:Vuonna 1973 syntyneet Luokka:Elävät henkilöt Luokka:Vaatemerkit
Zorb-pallo

Zorb-pallo () eli ns. ihmispallo on noin kolme metriä halkaisijaltaan oleva läpinäkyvä muovinen pallo, jonka sisään mahtuu 1-3 henkilöä. Sitä käytetään mäen tai muun kaltevan pinnan laskemiseen. Zorb-pallo koostuu kahdesta sisäkkäin olevasta pallosta. Niiden välissä oleva ilmakerros toimii iskunvaimentimena ja suojaa sisällä olijaa. Zorb-pallossa voi olla myös valjaat, joilla "zorbbaaja" kiinnitetään paikoilleen laskun ajaksi. 1990-luvun alussa Uudessa-Seelannissa kehitetty laji on suosittua elämysurheilua erityisesti Keski-Euroopassa. Zorb-palloja löytyy myös Suomesta, muun muassa Vuokatista sekä useilta elämysmatkailua tarjoavilta yrityksiltä. Zorb- palloilla laskeminen on myös vaatinut kuolonuhreja. Esimerkiksi tammikuussa 2013 uutisoitiin venäläismiehen laskeneen pallolla alas laskettelurinteessä olleelta jyrkänteeltä ja menehtyneen. ==Lähteet== *Vuokatti-action *Magic Games ===Viitteet=== ==Katso myös== * Kuplapallo Luokka:Extremeurheilu Luokka:Pallot Luokka:Ulkoilu
Esa Viitanen

Esa Viitanen (s. 23. heinäkuuta 1969 Kaarlela) on entinen suomalainen jalkapallomaalivahti. Hän pelasi Veikkausliigassa kausina 1990–1997 yhteensä 128 ottelua. Kaudella 1991 hän voitti SM-hopeaa Mikkelin Palloilijoissa. Lisäksi Viitanen edusti liigaurallaan Kokkolan Pallo-Veikkoja, FC Jazzia ja Rovaniemen Palloseuraa. Esa Viitanen pelasi urallaan kahdesti myös ulkomailla. Talven 1990 hän vietti Englannissa Leeds Unitedin reservijoukkueessa. Vuonna 1994 Viitanen pelasi Ruotsin toiseksi korkeimmalla sarjatasolla IFK Luleåssa. ==Lähteet== *Veikkausliigan tilastot Luokka:Suomalaiset jalkapallomaalivahdit Luokka:Vuonna 1969 syntyneet Luokka:Elävät henkilöt
Naamio (täsmennyssivu)

Naamio voi viitata seuraaviin asioihin: *naamari eli naamio, kasvojen peite *naamio, kosmeettinen ihonhoitotuote *Naamio (The Mask), Dean Koontzin romaani *Naamio (Mask), yhdysvaltalainen elokuva vuodelta 1985 *The Mask – naamio (The Mask), yhdysvaltalainen elokuva vuodelta 1994.
Härkebergan kirkko

Härkebergan kirkko () on Ruotsissa Enköpingin kunnassa sijaitseva kirkkorakennus, joka on Villbergan seurakunnan käytössä. Kirkko on rakennettu pääosin 1300-luvun alussa.Svenska kyrkan: Härkeberga kyrka i Villberga pastorat Tornin sijasta kirkkoon kuuluu 1600-luvulla rakennettu kellotapuli.Mattias Henrikson: Alla dessa utflykter runt Stockholm. Ordalaget 2013. Kappale Härkeberga kyrka, s. 109–110. Kirkko tunnetaan erityisesti kalkkimaalauksistaan, joista suurinta osaa ei ole koskaan maalattu peittoon ja ovat siksi epätavallisen hyvin säilyneitä. Maalaukset on tehty luultavasti 1480-luvulla ja ne on päätelty Albertus Pictorin tekemiksi. Runkohuoneen maalauksissa tärkeimpänä teemana on kärsimystarina eli Jeesuksen kärsimys evankeliumien mukaan. Seinien maalaukset ovat vahingoittuneet ja epäselvät, koska ne kalkittiin piiloon 1700-luvulla ja otettiin esille 1930-luvulla. Kirkon ainoa keskiaikainen esine on 1300-luvulta peräisin oleva triumfikrusifiksi. ==Lähteet== ==Aiheesta muualla== * Upptäck Sveriges Historia: Härkeberga kyrka * Bebyggelseregistret: Härkeberga kyrka Luokka:Enköpingin kunta Luokka:Uppsalan läänin kirkot Luokka:Ruotsin kivikirkot Luokka:Kirkot Uppsalan hiippakunnassa